Bratislava, 24.08.2020

 Všetkým záujemcom

Vec

**Vysvetlenie Výzvy na predloženie ponuky**

Vo verejnom obstarávaní na predmet zákazky „Prieskum verejnej mienky k digitálnym službám a potrebám obyvateliek a obyvateľov Bratislavy“ v ktorom bola Výzva na predkladanie ponúk zverejnená vo Vestníku verejného obstarávania č. 175/2020 zo dňa 18.08.2020 pod značkou 31099 – WNS, boli verejnému obstarávateľovi dňa 18.08.2020 doručené žiadosti o vysvetlenie Výzvy na predloženie ponuky. Záujemcovia položili nasledovné otázky:

**Otázka č. 1**

V tomto zadaní osobne nevidím dôvod na preferovanie metodológie CATI. Ak by ste zvolili metódu zberu dát CAWI, dokonca ušetríte – je lacnejšia ako CATI. Prosím je možné naceniť zber dát aj cez CAWI? Alebo trváte na CATI?

**Odpoveď č. 1**

Verejný obstarávateľ požaduje metódu zberu dát prostredníctvom telefonického rozhovoru (CATI) tak, ako je uvedené vo Výzve na predloženie ponuky.

**Otázka č. 2**

V akom formáte požaduje objednávateľ výstupy? Postačuje export hrubých dát vo formáte .xls, alebo je pre Vás viac vyhovujúci formát .sav?

**Odpoveď č. 2**

Verejný obstarávateľ požaduje výstup vo formáte .csv.

**Otázka č. 3**

V prípade formátu .sav poskytne objednávateľ datamapu?

**Odpoveď č. 3**

Keďže nepožadujeme formát .sav, datamapa nebude poskytovaná.

**Otázka č. 4**

Čo si objednávateľ predstavuje pod pojmom grafické diagramy?

**Odpoveď č. 4**

Verejný obstarávateľ požaduje vizualizáciu dát v grafickej podobe podľa výsledkov prvého a druhého triedenia.

**Otázka č. 5**

Požaduje objednávateľ aj analytické spracovanie výsledkov v forme záverečnej správy?

**Odpoveď č. 5**

Verejný obstarávateľ požaduje ako výsledok analýzu a report výsledkov z uskutočneného prieskumu trhu.

**Vzhľadom aj na informácie uvedené v tomto vysvetlení, verejný obstarávateľ upravil (červenou farbou) znenie Výzvy na predloženie ponuky.**

**Verejný obstarávateľ zároveň predlžuje lehotu na predkladanie ponúk v tejto zákazke do štvrtka 27.08.2020 do 15:00 hod.**

S pozdravom

 v. r.

 Mgr. Michal Garaj

 vedúci oddelenia verejného obstarávania